**PRAVILNIK O STATUSU DIJAKA KULTURNIKA**

1. člen

Status dijaka kulturnika se lahko podeli dijaku oz. dijakinji, ki

- je vključen v vzgojno-izobraževalni proces na drugi ustrezni šoli (npr. Srednji glasbeni in baletni šoli): status kulturnika kategorije A

- je dejaven v različnih kulturnih dejavnostih (npr. v nižji glasbeni šoli, v kulturno umetniškem društvu, šolskem kulturnem društvu in podobno): status kulturnika kategorije B.

Za pridobitev statusa dijaka kulturnika le-ta predloži vlogo z ustreznimi dokazili (šole, kulturnega društva,…). Vloga mladoletnega dijaka mora biti podpisana tudi s strani staršev.

Statuse potrdi tričlanska komisija, ki jo imenuje ravnatelj. Razredniki statuse vpišejo v ustrezne evidence.

1. člen

Dijaki s statusom kulturnika so dolžni pri pouku redno sodelovati in delati kot ostali dijaki. Izostanki, ki nastanejo zaradi razlogov, iz katerih izhaja status kulturnika, morajo biti vnaprej napovedani in dogovorjeni. Izostanke opravičujejo razredniki.

3. člen

Dijak oziroma dijakinja, ki je pridobil status kulturnika kategorije A, pridobi pravico do napovedanega in dogovorjenega ustnega ocenjevanja pri vseh predmetih in opravičenih izostankov, ki nastanejo zaradi prekrivanja učnih obveznosti na obeh šolah. Status velja za tekoče šolsko leto.

Dijak oziroma dijakinja, ki je pridobil status kulturnika kategorije B, pridobi pravico do opravičenih izostankov, ki nastanejo zaradi udeležbe pri kulturnih aktivnostih. Status velja za čas trajanja teh aktivnosti.

4. člen

Za natančnejše urejanje odnosov za dijake kulturnike kategorije A lahko šola in dijak oziroma dijakinja skleneta individualno pogodbo o posebnem načinu prilagajanja šolskih obveznosti. Tak dogovor podpišejo tudi starši.

5. člen

Dijaki s statusom kulturnika so dolžni sodelovati na prireditvah, ki jih pripravlja in organizira Gimnazija Jurija Vege Idrija.

6. člen

Status dijaka kulturnika lahko preneha v primeru, ko je dijak oziroma dijakinja ob zaključku ocenjevalnega obdobja ocenjen negativno. O prenehanju statusa odloča učiteljski zbor. Prenehanje velja za čas dokler dijak oziroma dijakinja ne pridobi pozitivnih ocen.

Oktober 2014 ravnatelj:

Borut Hvalec, univ. dipl. psih.